Diari Oficial de la Generalitat Valenciana


Sumari del DOGV 821, del 10-05-1988 (1988/811082)

ORDRE de 3 de maig de 1988, de la Conselleria de Treball i Seguretat Social, per la qual s'instrumenten mesures de foment d'ocupació juvenil en barris d'acció preferent.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/03/(6)/dof/vci/html**

### Dades del document

Número de DOGV
:   821

Data del DOGV
:   10-05-1988

Secció del DOGV
:   DISPOSICIONS GENERALS

Número del document
:   1988/811082


Data del document
:   03-05-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 3 de maig de 1988, de la Conselleria de Treball i Seguretat Social, per la qual s'acorden mesures de foment d'ocupació juvenil en barris d'acció preferent.  
El Decret 57/88, de 25 d'abril, del Consell de la Generalitat Valenciana (DOGV 2-5-88), pel qual s'estableixen diversos programes de suport a la creació d'ocupació, i que recull les orientacions del PEV II pel que fa al mercat de treball, contempla entre ells les ajudes destinades a projectes generadors d'ocupació per i per a joves, raó per la qual es fa necessari desenvolupar les normes de procediment per a fer efectives aquestes ajudes.  
Els joves que no hi poden fer valer una formació adequada -bé perquè en manquen, bé perquè no han tingut ocasió de complementar-la amb l'aprenentatge pràctic necessari- són sistemàticament condemnats a l'atur, amb la consegüent generació d'un cercle viciós pel qual la desmotivació, la creixent dificultat d'inserció social, conseqüent amb la impossibilitat prèvia d'integració professional, i la pèrdua progressiva d'expectatives de realització laboral van consolidant un moviment de marginalitat l?eix vertebrador del qual radica en la desocupació.  
En atenció d'aquests motius, segons la Disposició Final Primera del Decret 57/88, de 25 d'abril, del Consell de la Generalitat Valenciana, i fent ús de les facultats que confereixen la Llei 5/83, de 30 de desembre, de Govern Valencià (DOGV 30-12-83), i el Decret 36/88, de 21 de març, del Consell de la Generalitat Valenciana (DOGV 13-4-88), pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article 1  
Es dota amb la quantia de 100 milions de PTA, a càrrec del pressupost de la Conselleria de Treball i Seguretat Social, Direcció General d'Ocupació i Cooperació, de l'exercici de 1988, el programa d'actuació contra l'atur juvenil existent en determinats barris, àrees i zones urbanes deprimides i marginades, en col·laboració amb les Corporacions Locals a què pertanyen, o, si s'escau, amb les institucions sense finalitats lucratives que operen en el mateix àmbit.  
Els barris, les àrees i les zones objecte d'aquest programa seran, entre altres, preferentment, els declarats per la Direcció General de Serveis Socials de la Conselleria de Treball i Seguretat Social com a barris d'acció prioritària.  
Article 2  
La Conselleria de Treball i Seguretat Social subvencionarà els contractes de treball de duració igual o superior a sis mesos, que les Corporacions Locals o entitats sense finalitat lucrativa duguen a terme en el marc de projectes d'actuació (obres i/o serveis) a realitzar en règim de gestió directa.  
A fi de donar lloc a subvenció, els contractes de treball hauran de recaure en joves menors de 25 anys i en tot cas les actuacions hauran de generar un mínim de quatre llocs de treball en els termes establerts en aquesta disposició, a més d'aportar una efectiva utilitat social i facilitar oportunitats d'inserció social.  
Article 3  
La quantia de les subvencions podrà ser de fins a un màxim de 500.000 PTA per cada lloc de treball que, essent ocupat en qualssevol de les modalitats de contractació vigents i amb un mínim de sis mesos, reunesca els requisits establerts en l?article anterior.  
Article 4  
Les institucions que promoguen obres i/o serveis en els barris, les àrees i les zones a què va dirigit aquest programa, per tal d'acollir-se'n als beneficis, hauran d'instar sol·licitud, segons model Annex.  
El termini per a presentar sol·licituds, que serà improrrogable, finalitzarà el dia 30 de juny de 1988.  
Article 5  
A la sol·licitud, a més dels documents enumerats en l'annex, s'haurà d'adjuntar-hi:  
1. Certificació, on conste l'Acord d'instar la sol·licitud de subvenció/ons corresponent a aquesta Ordre, adoptat per l?òrgan competent de la institució sol·licitant.  
2. Memòria explicativa, en la qual hauran de recollir-se els aspectes següents:  
a) Determinació concreta del projecte, denominació oficial o d'altra denominació que l?identifique singularment o en l?àmbit de projectes de superior envergadura.  
b) Dates d'inici i finalització previstes.  
e) Cost total de la mà d'obra pressupostada, segons el Conveni Col·lectiu aplicable en cada cas.  
d) Nom de treballadors menors de 25 anys a contractar.  
e) Resultats que s'esperen obtenir en equipament, infrastructures, serveis i formació dels joves al terme de l'actuació projectada.  
Article 6  
Les Direccions Territorials de la Conselleria de Treball i Seguretat Social instruiran i resoldran els expedients presentats, accedint-hi en tot o en part o denegant el que s'hi ha sol·licitat, sense perjudici del que disposen la vigent Llei de Pressuposts de la Generalitat Valenciana i la Llei d'Hisenda Pública.  
Contra l'acord de les Direccions Territorials de la Conselleria de Treball i Seguretat Social es podrà interposar Recurs d'alçada davant el Director General d'Ocupació i Cooperació, en els termes i terminis prevists en la vigent Llei de Procediment Administratiu.  
Article 7  
El procediment per al pagament de les subvencions el determinarà la mateixa Resolució, i en tot cas els pagaments tindran el caràcter de «a justificar», lliurant-se, almenys, en dos terminis:  
1. Un 60% de l'import de la subvenció es lliurarà quan es concedesca, amb l?aportació prèvia de la documentació acreditativa de l'inici de les relacions laborals objecte d?aquella en la forma següent:  
1.1. Còpies dels DNI i carnets de demanda de col·locació dels treballadors contractats.  
1.2. Contractes visats per les Oficines de Col·locació i documents d'alta i/o afiliació a la Seguretat Social dels treballadors contractats.  
2. El 40% restant es lliurarà amb l'aportació de la documentació següent:  
2.1. Còpia de les comunicacions de cessament per finalització de contracte o la conversió d'aquest en altre de duració superior.  
2.2. Còpies dels documents de baixa en la Seguretat Social dels treballadors, si s'escau.  
Article 8  
La destinació de les subvencions regulades per aquesta Ordre a comeses distintes de les que s'hi especifiquen, encara que siguen de caràcter social, donarà lloc a la revocació de la Resolució per la qual es concedien.  
També donarà lloc a l'esmentada revocació qualsevol infracció greu en l'ordre laboral que es referesca a les contractacions objecte de subvenció a l'empara dels beneficis que aquesta disposició estableix.  
Els expedients de revocació els instruiran i resoldran les mateixes Direccions Territorials de la Conselleria de Treball i Seguretat Social que concediren les subvencions, i contra les Resolucions de revocació es podrà interposar Recurs d'Alçada en els mateixos termes de l'article sisé.  
Article 9  
Els serveis tècnics de la Conselleria de Treball i Seguretat Social inspeccionaran les obres i els serveis realitzats a l?empara d'aquesta norma, a fi de comprovar-hi llur adequació.  
Article 10  
El control de les ajudes concedides a l?empara d'aquesta Ordre correspondrà a la Conselleria de Treball i Seguretat Social, en les Direccions Territorials de la qual, els agents socials del PEV II, podran emetre els informes que consideren avinents en tots i cadascun dels expedients.  
Posteriorment, se'n donarà trasllat a la Comissió de seguiment del PEV II, creada per Decret del Consell de la Generalitat Valenciana 8/1988, de 25 de gener, perquè ho conega i considere.  
DISPOSICIO ADDICIONAL  
Una vegada notificada la Resolució per la qual es concedeixen les ajudes a les institucions beneficiàries, aquestes disposaran d'un termini de dos mesos per a realitzar les contractacions a què aquelles fan referència.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana. No obstant això, tindrà efectes des del dia 1 de gener de 1988.  
València, 3 de maig de 1988.  
El Conseller de Treball i Seguretat Social,  
MIQUEL DOMENECH I PASTOR  
ANNEX  
1. Corporació Local o Institució sol·licitant ????????????  
2. Domicili oficial: ?????????????????????????????????????  
2.1 Carrer/Plaça, etc ???????????????????????? núm. ??????  
2.2 Localitat ???????????????????????? Codi Postal ???????  
2.3 Província ????????????????????????????????????????????  
3. Telèfon ???????????? Persona responsable ??????????????  
4. Localització de l?obra o el servei ????????????????????  
5. Caracterització: ??????????????????????????????????????  
5.1 Denominació del projecte ?????????????????????????????  
5.2 Objectius ????????????????????????????????????????????  
5.3 Dates previstes d'inici i finalització ???????????????  
5.4 Duració en mesos ?????????????????????????????????????  
5.5 Pressupost ???????????????????????????????????????????  
5.6 Cost total de la mà d'obra ???????????????????????????  
6. Dades referents als treballadors menors de 25 anys a contractar:  
6.1 Nombre de contractes ?????????????????????????????????  
6.2 Duració dels contractes ??????????????????????????????  
6.3 Reserva de llocs de treball a demandants de primera col·locació ??????????????????????????????????????????????  
6.4 Personal qualificat menor de 25 anys ?????????????????  
7. Quantia total de la subvenció sol·licitada ????????????  
8. Resultats que s'espera obtenir al terme de l'obra o el servei projectat ?????????????????????????????????????????  
??????????????, ?????????????? de ?????????????. de 1988  
IL·LM. SR. DIRECTOR TERRITORIAL DE LA CONSELLERIA DE TREBALL I SEGURETAT SOCIAL


Còpia Permalink ELI